ખેડાના વારસંગ ખાતે રહેતા અને કર્મકાંડ કરતાં અંકિતકુમાર જયદીપભાઇ વ્યાસ પત્ની ઉષાબહેન તથા પુત્રી શ્રેયાને લઇને એક્ટિવા નંબર જીજે-07-બી.એલ-8881 ઉપર વારસંગથી અમદાવાદ તરફ જઇ રહ્યા હતા. આ સમયે બેફામ ગતિએ આવેલ ટ્રકના ચાલકે એક્ટિવાને અડફેટે લેતાં અંકિતભાઇ (ઉ.વ.28) ને માથાના અને શરીરના ભાગે ગંભીર ઇજા થતાં તેમનું ઘટનાસ્થળ ઉપર જ કમકમાટી ભર્યું મોત નીપજ્યું હતું. જ્યારે ઉશાબેન (ઉ.વ.26) અને માસુમ શ્રેયા (ઉ.વ.2.5) ને ઇજા થઇ હતી. આ મામલે ખેડા ટાઉન પોલીસ દ્વારા અકસ્માત સર્જી ફરાર થઇ ગયેલ અજાણ્યા ટ્રકના ચાલક વિરૂધ્ધ ગુનો નોંધી તપાસ હાથ ધરી છે.